18.3.2010 Jurnalul Oficial al Uniunii Europene L 68/21 DECIZII DECIZIA COMISIEI din 17 martie 2010 de modificare a Deciziei 2005/176/CE de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului [notificată cu numărul C(2010) 1585] (Text cu relevanță pentru SEE) (2010/160/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (!), în special articolul 5 alineatul (1), întrucât: (1) Directiva 82/894/CEE se referă la notificarea focarelor de boli ale animalelor care sunt enumerate în anexa I la aceasta. (2) Decizia 2005/176/CE a Comisiei (?) stabileşte forma codi- ficată şi codurile pentru notificarea bolilor animalelor în temeiul Directivei 82/894/CEE. În anexele X/09 și X/11 la decizia menționată anterior se enumeră codurile regiunilor veterinare din Danemarca și, respectiv, Spania. (3)  Danemarca și Spania au modificat denumirile şi limitele regiunilor lor veterinare. Modificarea efectuată cu privire la aceste regiuni afectează Sistemul de notificare a bolilor animalelor. Noile regiuni ar trebui, prin urmare, să înlo- cuiască regiunile incluse, în momentul de faţă, în sistemul respectiv. Astfel, este oportun să se modifice în consecință anexele X/09 și X/11 la Decizia 2005/176|CE. (4)  Prin urmare, Decizia 2005/176/CE ar trebui modificată în consecință. (5) Pentru a proteja confidențialitatea informațiilor transmise, anexele la prezenta decizie nu ar trebui publicate în Jurnalul Oficial al Uniunii Europene. (6)  Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Decizia 2005/176/CE se modifică după cum urmează: 1. anexa X/09 se înlocuieşte cu textul prevăzut în anexa I la prezenta decizie; 2. anexa X/11 se înlocuieşte cu textul prevăzut în anexa II la prezenta decizie. Articolul 2 Prezenta decizie se adresează statelor membre. Adoptată la Bruxelles, 17 martie 2010. Pentru Comisie John DALLU Membru al Comisiei () JO L 378, 31.12.1982, p. 58. () JO L 59, 5.3.2005, p. 40.